วิลสัน เบนต์ลีย์

วิลสัน อัลวิน "สโนว์เฟลก" เบนต์ลีย์ (; 7 กุมภาพันธ์ ค.ศ. 1865 – 23 ธันวาคม ค.ศ. 1931) เป็นช่างภาพชาวอเมริกัน เป็นหนึ่งในช่างภาพคนแรก ๆ ที่ถ่ายภาพเกล็ดหิมะมีความเป็นไปได้ว่าช่างภาพคนแรกที่ถ่ายภาพเกล็ดหิมะคือ ดร. โยฮันน์ ไฮน์ริช ฟลือเกล (ค.ศ. 1834-1918) จากแอห์เรนส์แบร์ก เยอรมนี ในปี ค.ศ. 1879: http://www.shz.de/nachrichten/schleswig-holstein/artikeldetail/article/111/wem-gehoert-die-erste-foto-flocke.html  เบนต์ลีย์เกิดที่เมืองเจอริโค รัฐเวอร์มอนต์ เขาสนใจผลึกน้ำแข็งมาตั้งแต่สมัยเป็นวัยรุ่นและทดลองติดกล้องเข้ากับกล้องจุลทรรศน์ วิธีนี้ทำให้เบนต์ลีย์สามารถถ่ายภาพเกล็ดหิมะภาพแรกได้ในปี ค.ศ. 1885 ตลอดชีวิต เบนต์ลีย์ถ่ายภาพเกล็ดหิมะมากกว่า 5,000 ภาพ งานของเขาได้รับความสนใจในช่วงปลายศตวรรษที่ 19 หลังตีพิมพ์ในนิตยสารของเฮนรี คร็อกเกอร์และได้รับการตีพิมพ์ในนิตยสารที่มีชื่อหลายฉบับ เช่น เนชันแนล จีโอกราฟิก, เนเจอร์, ปอปูลาร์ไซแอนส์ และ ไซแอนทิฟิกอเมริกัน และสถานศึกษาหลายแห่งขอภาพของเขาไปศึกษาMoreno, Fred. 'Wilson Bentley: The Man Who Studied Snowflakes', Update (New York: New York Academy of Sciences, June/July/August 2005) pp. 8-9.

ในปี ค.ศ. 1931 เบนต์ลีย์ร่วมงานกับวิลเลียม แจ็กสัน ฮัมฟรีส์จากสำนักงานอุตุนิยมวิทยาสหรัฐ ตีพิมพ์ Snow Crystals หนังสือภาพเกล็ดหิมะ 2,500 ภาพ เบนต์ลีย์เสียชีวิตในปีเดียวกันด้วยโรคปอดบวมWilson A. Bentley: Pioneering Photographer of Snowflakes – Smithsonian Institution Archives

 อ้างอิง 

 แหล่งข้อมูลอื่น 

 Snowflake Bentley: Man of Science, Man of God | The Institute for Creation Research

หมวดหมู่:นักถ่ายภาพชาวอเมริกัน
หมวดหมู่:บุคคลจากรัฐเวอร์มอนต์
หมวดหมู่:ผู้บุกเบิกการถ่ายภาพ
หมวดหมู่:เสียชีวิตจากโรคปอดบวม